

**แผนปฏิบัติการป้องกัน ปราบปรามการทุจริตและประพฤติมิชอบ ประจำปี 2560**

**องค์การบริหารส่วนตำบลดอนชมพู**

**จัดทำโดย**

**องค์การบริหารส่วนตำบลดอนชมพู**

**อำเภอโนนสูง จังหวัดนครราชสีมา**

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมืองการปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียมนานาอารยประเทศที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบ การบริหารจัดการและการพัฒนาคนควบคู่ไปพร้อมๆ กัน โดยการปลูกฝังความซื่อสัตย์สุจริต รับผิดชอบมีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า

ประกอบกับคณะรักษาความสงบแห่งชาติ หรือ คสช. ได้มีคำสั่งที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐ กำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้าง ธรรมาภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้

เพื่อให้การดำเนินงานดังกล่าว บรรลุผลได้อย่างเป็นรูปธรรม สำนักงานปลัด องค์การบริหารส่วนตำบลดอนชมพู จึงได้จัดทำแผนปฏิบัติการป้องกัน ปราบปรามการทุจริตและประพฤติมิชอบ ประจำปี 2560 ขององค์การบริหารส่วนตำบลดอนชมพู ขึ้น เพื่อขับเคลื่อนยุทธศาสตร์และกุลยุทธ์ขององค์การบริหารส่วนตำบลดอนชมพู ให้บรรลุเป้าหมายและเป็นการถือปฏิบัติตาม คำสั่ง 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบ ซึ่งเป็นนโยบายระดับชาติ ด้วย

งานการบริหารราชการทั่วไป

สำนักงานปลัด

องค์การบริหารส่วนตำบลดอนชมพู

**สารบัญ**

**เรื่อง หน้า**

**คำนำ**

**สารบัญ**

**ส่วนที่ 1 บทนำ** 1

องค์ประกอบ ประกอบด้วย

1. หลักการและเหตุผล 1

2. วัตถุประสงค์ของการจัดทำแผน 1

3. เป้าหมาย 2

4. ประโยชน์ของการจัดทำแผน 2

**ส่วนที่ 2 แผนปฏิบัติการป้องกันการทุจริต** 3

**องค์ประกอบ** ประกอบด้วย

โครงการ/กิจกรรม/มาตรการ และจำนวนงบประมาณที่ดำเนินการ

แยกตาม 4 มิติ

**ภาคผนวก**

- คำสั่งองค์การบริหารส่วนตำบลดอนชมพู เรื่อง แต่งตั้งคณะทำงานจัดทำแผนปฏิบัติการป้องกันและปราบปรามการทุจริตและประพฤติมิชอบ ประจำปี 2560

1

**ส่วนที่ 1**

**บทนำ**

**1. หลักการและเหตุผล**

ตามมติคณะรัฐมนตรีได้มีมติเมื่อวันที่ 11 ตุลาคม 2559 เห็นชอบร่างยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และให้หน่วยงานภาครัฐแปลงแนวทางและมาตรการตามยุทธศาสตร์ ชาติฯ ไปสู่การปฏิบัติโดยกำหนดไว้ในแผนปฏิบัติราชการ 4 ปี และแผนปฏิบัติราชการประจำปีตามคณะกรรมการ ป.ป.ช. เสนอโดยให้หน่วยงานภาครัฐดำเนินการโดยคำนึงถึงความสอดคล้องกับยุทธศาสตร์ชาติ 20 ปี และแผนปฏิรูปประเทศด้านต่างๆ ด้วยนั้น

เพื่อให้เป็นไปตา๗ม มติ ครม.ดังกล่าว จึงให้หน่วยงานภายใต้กำกับของ ศปท.มท. ซึ่งได้แก่ หน่วยงานระดับ กรม/ศปท.จังหวัด/องค์กรปกครองส่วนท้องถิ่นทุกรูปแบบ/และรัฐวิสาหกิจ ดำเนินการดังนี้ให้หน่วยงานระดับ กรม/รัฐวิสาหกิจ/ศปท.จังหวัด/กรุงเทพมหานคร จัดทำแผนป้องกันปราบปรามการทุจริตและประพฤติมิชอบ ระยะ 5 ปี (พ.ศ.2560-2564) ให้องค์กรปกครองส่วนท้องถิ่นที่มีการจัดทำแผนพัฒนาท้องถิ่น 4 ปี สามารถพิจารณาปรับแผนฯ ด้วยการเพิ่มประเด็นยุทธศาสตร์ที่เกี่ยวกับการเสริมสร้างธรรมาภิบาล/การบริหารกิจการบ้านเมืองที่ดี หรืออื่นๆ ที่เกี่ยวข้องกับการป้องกันแก้ไขปัญหาการทุจริต ได้ตามความเหมาะสม หรือจะดำเนินการจัดทำเป็นแผนปฏิบัติการป้องกันและปราบปรามการทุจริตฯ ระยะ 5 ปี ก็ได้

ทั้งนี้ กรอบแผน/ยุทธศาสตร์หลักที่ใช้ในการจัดทำแผนปฏิบัติการป้องกัน ปราบปรามการทุจริตและประพฤติมิชอบ ให้คำนึงถึงความสอดคล้องกับยุทธศาสตร์ชาติ 20 ปี (พ.ศ.2560-2579) ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) และแผนบูรณาการป้องกันปราบปรามการทุจริตและประพฤติมิชอบ ระยะ 20 ปี (พ.ศ.2560-2579) นอกจากนี้ให้นำนโยบายที่เกี่ยวข้อง เจตจำนงของผู้บริหารหน่วยงาน การวิเคราะห์ปัญหาสถานการณ์การทุจริตในภาพรวมของหน่วยงานและอื่นๆ ที่เกี่ยวข้อง โดยให้ผู้มีส่วนได้ส่วนเสียเข้ามามีส่วนร่วมในการจัดทำแผนฯ ด้วย

องค์การบริหารส่วนตำบลดอนชมพูจึงได้จัดทำแผนปฏิบัติการป้องกันและปรามปรามการทุจริตและประพฤติมิชอบ ประจำปี 2560 เพื่อใช้เป็นกรอบ แนวทางในการดำเนินการป้องกันและปราบปรามการทุจริตขององค์การบริหารส่วนตำบลดอนชมพู ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลดอนชมพูเป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐาน คุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546

**2. วัตถุประสงค์ของการจัดทำแผน**

1. เพื่อให้ส่วนราชการใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตของส่วนราชการ

2. เพื่อส่งเสริม/เสริมสร้างให้บุคลากรขององค์การบริหารส่วนตำบลดอนชมพู ปฏิบัติราชการโดยยึดหลักธรรมาภิบาล มาตรฐานทางคุณธรรม จริยธรรม และการบริหารกิจการบ้านเมืองที่ดี

2

3. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง

4. เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการขององค์การบริหารส่วนตำบลดอนชมพู

**3. เป้าหมาย**

1. ข้าราชการฝ่ายการเมือง ข้าราชการฝ่ายการบริหาร บุคลากรขององค์การบริหารส่วนตำบลดอนชมพู รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2. เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ

3. โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วม และตรวจสอบการปฏิบัติหรือบริหารราชการขององค์การบริหารส่วนตำบลดอนชมพู

4. กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลดอนชมพูที่มีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

5. องค์การบริหารส่วนตำบลดอนชมพูมีแผนงานที่มีประสิทธิภาพลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**4. ประโยชน์ของการจัดทำแผน**

1. ข้าราชการฝ่ายการเมือง ข้าราชการฝ่ายการบริหาร บุคลากรขององค์การบริหารส่วนตำบล ดอนชมพู รวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti – Corruption) จากการปลูกฝังหลักคุณธรรม จริยธรรม หลัก ธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2. องค์การบริหารส่วนตำบลดอนชมพูสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

3. ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4. สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลดอนชมพูทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5. องค์การบริหารส่วนตำบลดอนชมพูมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

3

**ส่วนที่ 2**

**แผนปฏิบัติการป้องกัน ปราบปรามการทุจริตและประพฤติมิชอบ ประจำปี 2560**

ชื่อหน่วยงาน**องค์การบริหารส่วนตำบลดอนชมพู อำเภอโนนสูง จังหวัดนครราชสีมา**

**มิติที่ 1** การสร้างสังคมที่ไม่ทนต่อการทุจริต

1.1 การสร้างจิตสำนึกและความตระหนักแก่บุคลากรทั้งข้าราชการการเมือง ฝ่ายบริหารข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการ “ส่งเสริมการปฏิบัติงานตามประมวลจริยธรรมของ อบต.ดอนชมพู” | ไม่ใช้ | ส.อบต. บุคลากรของ อบต.ดอนชมพู | งานบริหารงานบุคคล |
| 2. กิจกรรมให้ความรู้ เรื่องผลประโยชน์ทับซ้อนให้กับบุคลากรของ อบต.ดอนชมพู | ไม่ใช้ | ส.อบต. บุคลากรของ อบต.ดอนชมพู | งานการบริหารราชการทั่วไป |
| 3. มาตรการจัดทำคู่มือการป้องกันผลประโยชน์ | ไม่ใช้ | ส.อบต. บุคลากรของ อบต.ดอนชมพู | งานการบริหารราชการทั่วไป |

1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. โครงการออกรับบริการภาษีนอกพื้นที่ หมู่ที่ 1 - 13 | 20,000 | ประชาชนทั้ง 13 หมู่บ้าน | งานจัดเก็บรายได้ |
| 2. กิจกรรมและฝึกอบรมโคราชเมืองสะอาดน่าอยู่ของตำบลดอนชมพู | 10,000 | ประชาชนทั้ง 13 หมู่บ้าน | งานสาธารณสุข |
| 3. โครงการขยายผลอาสาสมัครดูแลผู้สูงอายุที่บ้าน | 20,000 | ผู้สูงอายุ ในเขตอบต.ดอนชมพู | งานสาธารณสุข |
| 4. โครงการบริหารจัดการขยะในชุมชน | 100,000 | ประชาชนทั้ง 13 หมู่บ้าน | งานสาธารณสุข |
| 5. โครงการส่งเสริมอาชีพตามแนวทางปรัชญาเศรษฐกิจพอเพียง | 200,000 | ผู้นำหมู่บ้าน ประชาชนทั้ง 13 หมู่บ้าน | งานสาธารณสุข |

4

1.3 การสร้างจิตสำนึกและความตระหนักแก่เด็กและเยาวชน

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. โครงการค่ายส่งเสริมคุณธรรมจริยธรรม | 50,000 | เด็กนักเรียนในโรงเรียนในเขต อบต.ดอนชมพู | กองการศึกษาฯ |

**มิติที่ 2** การบริหารราชการเพื่อป้องกันการทุจริต

2.1 มาตรการสร้างความโปร่งใสในการปฏิบัติราชการ

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. กิจการการแจ้งผลการประเมินประสิทธิภาพประสิทธิผลการปฏิบัติงานของบุคลากรประกอบการเลื่อนขั้นเงินเดือน | ไม่ใช้ | บุคลากรของ อบต.ดอนชมพู | สำนักงานปลัด |
| 2. มาตรการจัดทำงบแสดงฐานะการเงินและรายงานการเงินต่างๆ ประจำปี ส่งให้ สตง.และสำนักงานคลังจังหวัด | ไม่ใช้ | บุคลากรของ กองคลัง | กองคลัง |
| 3. มาตรการการเปิดเผยข้อมูลการจัดซื้อ-จัดจ้างรายโครงการให้สาธารณชนทราบผ่านเว็ปไซน์ สื่อช่องทางอื่นๆ | ไม่ใช้ | เปิดเผยผ่านสื่อ 3 ช่องทางขึ้นไป | กองคลัง |
| 4. กิจกรรมการสำรวจความพึงพอใจของผู้รับริการ | ไม่ใช้ | ประชาชนเขตพื้นที่ อบต.ดอนชมพู | สำนักงานปลัด |
| 5. มาตรการแต่งตั้งมอบหมายงานภายใน ส่วนราชการ อบต.ดอนชมพู | ไม่ใช้ | ประชาชนเขตพื้นที่ อบต.ดอนชมพู | สำนักงานปลัด |
| 6. มาตรการจัดทำข้อตกลงการปฏิบัติราชการ | ไม่ใช้ | บุคลากรของ อบต.ดอนชมพู | สำนักงานปลัด |
| 7. มาตรการให้ความร่วมมือกับหน่วยงานตรวจสอบทั้งภาครัฐและองค์กรอิสระ | ไม่ใช้ | บุคลากรของ อบต.ดอนชมพู | ทุกส่วน |

2.2 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ | ไม่ใช้ | บุคลากรของ อบต.ดอนชมพู | สำนักงานปลัด |

5

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 2. มาตรการออกคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ | ไม่ใช้ | บุคลากรของ อบต.ดอนชมพู | สำนักงานปลัด |

2.3 การเชิดชูเกียรติ แก่ หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. กิจกรรมเชิดชูเกียรติพนักงานส่วนตำบล พนักงานจ้าง และลูกจ้างขององค์การบริหารส่วนตำบลดอนชมพู ผู้มีคุณธรรมและจริยธรรมในการปฏิบัติราชการและให้บริการประชาชนดีเด่น ประจำปี 2560 | ไม่ใช้ | พนักงานส่วนตำบล พนักงานจ้าง และลูกจ้างของ อบต.ดอนชมพู | สำนักงานปลัด |

2.4 มาตรการจัดการในกรณีได้ทราบหรือรับแจ้งหรือตรวจสอบพบการทุจริต

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการจัดทำข้อตกลงการปฏิบัติราชการระหว่างผู้บังคับบัญชากับผู้ใต้บังคับบัญชา | ไม่ใช้ | บุคลากรของ อบต.ดอนชมพู | สำนักงานปลัด |
| 2. มาตรการแต่งตั้งผู้รับผิดชอบเกี่ยวกับเรื่องร้องเรียน | ไม่ใช้ | ประชาชนในเขต อบต.ดอนชมพู | สำนักงานปลัด |
| 3. มาตรการดำเนินการเกี่ยวกับรับเรื่องร้องเรียนกรณีมีบุคคลภายนอกหรือประชาชนมาร้องเรียน | ไม่ใช้ | ประชาชนในเขต อบต.ดอนชมพู | สำนักงานปลัด |
| 4. กิจกรรมให้ความร่วมมือกับหน่วยตรวจสอบ ที่ได้ดำเนินการตามอำนาจหน้าที่เพื่อการตรวจสอบ ควบคุมดูแล การปฏิบัติราชการขององค์การบริหารส่วนตำบล | ไม่ใช้ | บุคลากรของ อบต.ดอนชมพู | ทุกส่วน |

**มิติที่ 3** ส่งเสริมบทบาทและการมีส่วนร่วมของภาคประชาชน

3.1 จัดให้มีและเผยแพร่ข้อมูลข่าวสารในช่องทางที่เป็นการอำนายความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการปรับปรุงศูนย์ข้อมูลข่าวสารขององค์การบริหารส่วนตำบลให้มีประสิทธิภาพมากยิ่งขึ้น | ไม่ใช้ | ประชาชนในเขตอบต.ดอนชมพู | สำนักงานปลัด |

6

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 2. กิจกรรมการจัดทำสื่อประชาสัมพันธ์ต่างๆ | ไม่ใช้ | ประชาชนในเขตอบต.ดอนชมพู | สำนักงานปลัด |
| 3. มาตรฐานการเผยแพร่ข้อมูลข่าวสารที่สำคัญให้ประชาชนทราบ | ไม่ใช้ | ประชาชนในเขตอบต.ดอนชมพู | สำนักงานปลัด |

3.2 การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการปรับปรุงศูนย์ข้อมูลข่าวสารขององค์การบริหารส่วนตำบลให้มีประสิทธิภาพมากยิ่งขึ้น | ไม่ใช้ | ประชาชนในเขตอบต.ดอนชมพู | สำนักงานปลัด |
| 2. มาตรการกำหนดขั้นตอน/กระบวนการเรื่องร้องเรียน | ไม่ใช้ | ประชาชนในเขตอบต.ดอนชมพู | สำนักงานปลัด |

3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล | ไม่ใช้ | ประชาชนในเขตอบต.ดอนชมพู | สำนักงานปลัด |
| 2. มาตรการแต่งตั้งตัวแทนประชาคมเข้าร่วมเป็นคณะกรรมการเปิดซองตรวจรับการจ้างฯ | ไม่ใช้ | ประชาชนในเขตอบต.ดอนชมพู | สำนักงานปลัด |

**มิติที่ 4** การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น

4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. มาตรการการประเมินความเสี่ยงของแต่ละกองภายในส่วนราชการ | ไม่ใช้ | ประชาชนในเขตอบต.ดอนชมพู | สำนักงานปลัด |
| 2. การจัดทำรายงานการควบคุมภายใน | ไม่ใช้ | บุคลากรของ อบต.ดอนชมพู | สำนักงานปลัด |
| 3. กิจกรรมติดตามประเมินผลระบบควบคุมภายในองค์การบริหารส่วนตำบล | ไม่ใช้ | บุคลากรของ อบต.ดอนชมพู | สำนักงานปลัด |

7

4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางทางที่สามารถดำเนินการได้

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. กิจกรรมการรายงานผลการใช้จ่ายเงินให้ประชาชนได้รับทราบ | ไม่ใช้ | บุคลากรของ อบต.ดอนชมพู | สำนักงานปลัด |
| 2. กิจกรรมการจัดหาคณะกรรมการจัดซื้อจัดจ้างจากตัวแทนชุมชน | ไม่ใช้ | บุคลากรของ อบต.ดอนชมพู | สำนักงานปลัด |

4.3 การส่งเสริมบทบาทการตรวจสอบของสภาท้องถิ่น

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. กิจกรรมการมีส่วนร่วมในการปฏิบัติงานของสมาชิกสภา อบต.ดอนชมพู | ไม่ใช้ | ส.อบต.ดอนชมพู | สำนักงานปลัด |

4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

|  |  |  |  |
| --- | --- | --- | --- |
| **โครงการ/กิจกรรม/มาตรการ** | **งบประมาณ**  **(บาท)** | **เป้าหมาย** | **หน่วยที่รับผิดชอบ** |
| 1. กิจกรรมประชาสัมพันธ์กรณีพบเห็นการทุจริต | ไม่ใช้ | ประชาชนในเขตอบต.ดอนชมพู | สำนักงานปลัด |

ลงชื่อ

(นายประเวท ศรีทอง)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลดอนชมพู



ประกาศองค์การบริหารส่วนตำบลดอนชมพู

เรื่อง ประกาศใช้**แผนปฏิบัติการป้องกัน ปราบปรามการทุจริต และประพฤติมิชอบ ประจำปี 2560**

------------------------------------------------------

ด้วยองค์การบริหารส่วนตำบลดอนชมพู ได้จัดทำแผนปฏิบัติการป้องกัน ปราบปรามและประพฤติมิชอบ ประจำปี 2560 ขององค์การบริหารส่วนตำบลดอนชมพู โดยกำหนดให้มีการบริหารราชการแผ่นดินที่มีธรรมาภิบาลและการป้องกัน ปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการ ทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบลดอนชมพู จึงได้จัดทำมาตรการแนวทางการป้องกันและแก้ไขปัญหาการทุจริต ประพฤติมิชอบ และเพื่อให้ทุกหน่วยงานในองค์การบริหารส่วนตำบลดอนชมพู ใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลดอนชมพูต่อไป เพื่อเป็นการเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติข้อมูลข่าวสารราชการ พ.ศ.2540 และกฎหมายที่เกี่ยวข้อง องค์การบริหารส่วนตำบลดอนชมพู จึงขอประชาสัมพันธ์ แผนปฏิบัติการป้องกัน ปราบปรามการทุจริต และประพฤติมิชอบขององค์การบริหารส่วนตำบลดอนชมพู ประจำปี 2560 รายละเอียดปรากฏตามเอกสารแนบท้ายประกาศฉบับนี้ จึงประกาศให้ทราบโดยทั่วกัน

ประกาศ ณ วันที่ 24 เดือน กุมภาพันธ์ พ.ศ. 2560

(ลงชื่อ) ( นายประเวท ศรีทอง)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลดอนชมพู

**ภาคผนวก**